tartuNLP/wikipedia-smugri-20251201 huggingface dataset:
Sepik

Sepik on joki Papua-Uuden-Guinean pohjoisosassa. Sivuhaaroineen se on Kaakkois-Aasian ja Oseanian alueen suurin täysin luonnontilainen makeavetinen vesistö.
Sepik saa alkunsa Uuden-Guinean Keskusylängöltä, Viktor Emanuelin vuorilta läheltä Indonesian vastaista rajaa. Se virtaa laajan tasankoalueen poikki erittäin runsaasti mutkitellen. Joki laskee Bismarckinmereen saaren pohjoisrannikolla, noin 100 kilometriä Wewakin kaupungista itään. Sepik päättyy mereen ilman suistoa ja samentaa meriveden 50 kilometrin matkalta rannikolta ulospäin. Joen varrella on noin 1500 järveä, näistä monet ovat ns. makkarajärviä. Vesistön suurin järvialue on Chambrijärvi. Sepikiä ympäröivän tasangon kasvillisuus muodostuu trooppisesta sademetsästä ja soista, ja sadekaudella joen ympäristöön muodostuu laajoja tulvatasankoja.
Sepik on purjehduskelpoinen neljän metrin syväyksellä 480 kilometrin matkan, ja kanootilla noin 900 kilometriä.
Sepikin valuma-alueella on pinta-alaa noin 80 000 km² ja siellä asuu noin 430 000 ihmistä. 
Jokilaaksoa asuttavien heimojen etninen kirjo on laaja jopa Papua-Uuden-Guinean mittapuulla. Alueella ei ole kuitenkaan kaupunkeja, teollisuutta tai kaivostoimintaa. Ensimmäinen eurooppalainen joella oli Otto Finsch vuonna 1885. Finsch myös purjehti jokea ylävirtaan noin 50 kilometrin matkan.
Torvikaiutin

Torvikaiutin on keksintönä vanha. Jo tuhansia vuosia sitten ihminen käytti suuntainta eli alkeellista megafonia suunsa
edessä huudon kantomatkan lisäämiseksi. Edistyneempi tapa käyttää kartiota samaan tarkoitukseen
keksittiin myös jo kivikauden aikana. Idea on sinänsä yksinkertainen ja toimiva.
Suuntain/ torvi sekä lisää sekä äänen määrää että sen suuntaavuutta. Akustisen äänen määrä nousee jo yksinkertasellakin suuntaimella helposti 6 desibeliä, jolloin kantama kaksinkertaistuu.
Kaiuttimen yhteydessä torvi tuli käyttöön samaisesta syystä.
Gramofoni sai omintakeisen ulkonäön juuri siihen asennetusta torvesta.
Torvi parantaa merkittävästi kaiutinelementin liikkeen muuntumista ilmamassaa liikuttavaksi männäksi. Kaiutin on periaatteessa yksinkertainen muuntaja, joka muuttaa liikkuessaan ilmamassan tiheämmäksi/ harvemmaksi. Ääni tarvitsee aina etenemiseen väliainetta, joka on yleensä ilma. Ääniaallon pituus määrää taajuuden ja aallonkorkeus eli amplitudi määrää voimakkuuden.
Hyvin suunniteltu torvikaiutin on ääneltään hyvä, särötön ja tarkka.
Torven toimintaa säätelevät pääasiassa sen pituus, tilavuus, sekä kurkun ja suuaukon kokojen välinen suhde.
Yleensä torvet jaetaan kolmeen ryhmään:
Diskantti- keskialue ja bassotorvi.
Bengt Fjällberg

Bengt Fjällberg (s. 15. syyskuuta 1961 Tärnaby) on ruotsalainen entinen alppihiihtäjä.
Fjällberg saavutti pronssimitalin pujottelusta Itävallan Schladmingissa järjestetyissä maailmanmestaruuskilpailuissa vuonna 1982.
Maailmancupissa Fjällberg sijoittui pujottelussa palkintokorokkeelle kaksi kertaa, sekä kymmenen parhaan joukkoon yhteensä 12 kertaa.
Fjällberg ja Ingemar Stenmark ovat keskenään pikkuserkkuja.
Jean-Claude Mézières

Jean-Claude Mézières (23. syyskuuta 1938 Pariisi – 23. tammikuuta 2022) oli ranskalainen sarjakuvataiteilija ja kuvittaja. Hänet tunnetaan esimerkiksi Pierre Christinin kanssa tekemästään "Valérian"-sarjakuvasta, joka kuuluu tieteisfiktion piiriin. "Valérianin" seikkailuja on julkaistu ainakin 14 kielellä, muun muassa Ranskassa, Pohjoismaissa, Italiassa, Saksassa ja Hollannissa.
Jean-Claude Mézières loi vuonna 1967 ystävänsä Pierre Christinin kanssa "Valerian ja Laureline" -tieteishahmot "Pilote"-lehdelle. Se laajeni lopulta pitkäksi sarjaksi, jota julkaistiin yli 20 albumia. Mézières ja Christin tekivät "Valerianin ja Laurelinen" lisäksi myös "Lady Polarisin" ja tietosanakirjan "Les Habitants du Ciel", jossa esiteltiin Valerianin ja Laurelinen kohtaamia olioita. Mézières oli myös mukana Luc Bessonin elokuvassa "The Fifth Element – puuttuva tekijä" suunnittelemassa futuristisia lavasteita.
Joseph Ebuya

Joseph Ebuya (s. 20. kesäkuuta 1987 Nyandarua, Kenia) on kenialainen kestävyysjuoksija.
Ebuya sijoittui Melbournen Kansainyhteisön kisoissa 2006 neljänneksi 5 000 metrin juoksussa ajalla 13.05,89. Myöhemmin samana vuonna hän juoksi Fukuokan maastojuoksun MM-kisoissa nuorten sarjassa neljänneksi ja voitti Pekingin nuorten MM-kisoissa pronssia 5 000 metrillä sekä hopeaa 10 000 metrin juoksussa ajalla 28.53,46. Kauden lopussa hän oli 3 000 metrin juoksusa kahdeksas ajalla 7.43,31. Seuraavana vuonna Ebuya karsiutui Osakan MM-kisoissa 5 000 metrin alkuerissä. hän sijoittui 3 000 metrillä toiseksi ja 5 000 metrillä neljänneksi.
Ebuya juoksi Edinburghin maastojuoksun MM-kisoissa 2008 neljänneksi. Berliinin MM-kisoissa 2009 hän oli 5 000 metrillä kolmastoista. Ebuya voitti Bydgoszczin maastojuoksun MM-kisoissa 2010 MM-kultaa.
Ryugyŏng-hotelli

Ryugyŏng-hotelli (joskus myös "Tuomion hotelli") on Pjongjangissa Pohjois-Koreassa sijaitseva keskeneräiseksi jäänyt pilvenpiirtäjähotelli. Se on 330 metriä korkeana kaupungin korkein rakennus, ja siinä on 105 kerrosta. Rakennuksen alkuperäinen käyttötarkoitus oli hotelli. Lisäksi sen huipulle suunniteltiin viittä pyörivää luksusravintolaa. Esquire-lehti valitsi Ryugyŏngin kaikkien aikojen hirvittävimmäksi rakennukseksi. Vaikka se näyttääkin ulkoapäin valmiilta, sisältäpäin se on edelleen erittäin keskeneräinen. 
Historia.
Baekdu Mountain Architects &amp; Engineers aloitti pyramidin muotoisen Ryugyŏngin rakentamisen vuonna 1987. Rakennustyöt kuitenkin lopetettiin vuonna 1992, kun rahatulot loppuivat Neuvostoliiton romahdettua. Tuolloin vasta rakennuksen runko oli ehditty saada valmiiksi. Rakennus on yhä keskeneräinen. Hotellia alettiin kuitenkin jälleenrakentaa vuonna 2008. Ryugyŏng-hotellin olisi pitänyt valmistua vuoden 2012 loppupuolella, jolloin juhlitiin Kim Il-sungin syntymän 100. vuosipäivää.
Kesäkuussa vuonna 2011 ilmoitettiin ulkotöiden valmistuneen. Ulkopinnalle asennettiin lasipaneelit ja telekommunikaatioantenneja. Syyskuussa vuonna 2012 julkistettiin ensimmäisiä kuvia sisätiloista. Kuukautta myöhemmin kansainvälinen luksushotellifirma Kempinski ilmoitti mahdollisesti alkavansa ylläpitää hotellia, jonka odotettiin avautuvan osittain noin vuoden 2013 puolivälin tienoilla. Nämäkin suunnitelmat kuitenkin jäädytettiin.
GAZ-3105

GAZ-3105 eli Volga 3105 oli venäläisen GAZin autotehtaan valmistama, jatkuvalla nelivedolla varustettu ylellinen edustusauto, jossa oli täysin uusi sylinterinkannen yläpuolisilla nokka-akseleilla varustettu V8-moottori. Autosta oli myös 2,3-litraisella moottorilla varustettu takavetoinen muunnelma. Autoja valmistettiin vain rajoitettu määrä. Arvioiden mukaan kuuden vuoden aikana oli valmistettu ainoastaan 60–80 kappaletta. Tuotantoluvut jäivät alhaisiksi, sillä se oli kallis eikä sitä koskaan valmistettu sarjatuotantona. Suurin osa autoista päätyi valtiollisten instituuttien käyttöön. Muutama oli Kremlin palveluksessa presidentin saattueautoina. 
Teknisiä tietoja.
Jousitus on toteutettu edessä ja takana erillisjousituksena kierrejousin. Edessä oli levy- ja takana rumpujarrut. ABS-jarrujärjestelmä oli valinnainen varuste. Auton rengaskoko oli 215/60R15S.
Mestis-kausi 2007–2008

Kausi 2007–2008 oli jääkiekon Mestiksen kahdeksas kausi. Runkosarjassa pelattiin 12 joukkueen nelinkertainen runkosarja, sekä lisäksi jokainen joukkue pelasi yhden kotiottelun Suomen U20 maajoukkuetta vastaan.
Mestiksestä putosivat edelliskauden lopuksi Suomi-sarjaan FPS ja KOO-VEE, josta tilalle nousivat Titaanit ja LeKi.
Mestiksen mestaruuden voitti TuTo, joka loppuotteluissa voitti edelliskauden mestarin Kajaanin Hokkin. 
Runkosarja.
Kahdeksan parasta pudotuspeleihin, kaksi heikointa Mestiskarsintaan.
Karsintasarja.
"Lopputilanne"
Mestiksen karsintasarjaan osallistuivat Mestiksen kaksi viimeistä Kotkan Titaanit ja Kirkkomummen Salamat, sekä Suomi-sarjan kaksi parasta Oulun K-Laser ja Jyväskylän D-Kiekko. Koska D-Kiekko ja K-Laser pelaavat SM-liigajoukkueen kotihallissa (Hippos ja Raksila), heidän kotipeleissään käytettiin videomaalituomarijärjestelmää.
Koska Salamat ja D-Kiekko päätyivät tasapisteisiin ja Titaanit oli jo voittanut karsintasarjan, toisesta Mestispaikasta pelattiin uusintaottelu Salamoiden ja D-Kiekon välillä. Salamoilla oli yhden maalin verran parempi maaliero, joten uusintaottelu pelattiin Kirkkonummella. Ottelun voittaja nousi Mestikseen ja häviäjä putosi Suomi-sarjaan.
D-Kiekko nousi Mestikseen, ja Salamat putosi Suomi-sarjaan.
Lornah Kiplagat

Lornah Kiplagat (s. 1. toukokuuta 1974 Kenia) on alankomaalainen kestävyys- ja maastojuoksija.
Alkujaan Keniaa edustanut Kiplagat voitti 1997 ja 1998 Los Angelesin maratonin. Jälkimmäisenä vuonna hän sijoittui Usterin puolimaratonin MM-kisoissa kahdenneksikymmenenneksiensimmäiseksi ajalla 1.12.09. Hän muutti seuraavana vuonna Alankomaihin ja voitti Amsterdamin maratonin. Kiplagat voitti vuosina 2000, 2001 ja 2002 sekä Peachtree- että Falmouth-maantiejuoksukilpailut. Vuonna 2002 hän voitti lisäksi Osakan maratonin.
Kiplagat sai Alankomaiden kansalaisuuden vuonna 2003 ja 31. heinäkuuta samana vuonna hän sai maan edustusoikeuden. Myöhemmin samana vuonna hän juoksi neljänneksi Pariisin MM-kisoissa 10 000 metrin juoksussa ajalla 30.12,53. Seuraavana vuonna hän oli kuudes Brysselin maastojuoksun MM-kisoissa pitkällä matkalla ja viides Ateenan olympialaisissa 10 000 metrillä. Vuonna 2005 hän voitti MM-hopeaa puolimaratonin MM-kisoissa ajalla 1.10.19.
Kiplagat voitti Fukuokan maastojuoksun MM-kisoissa 2006 MM-hopeaa pitkällä matkalla ja sijoittui viidenneksi lyhyellä matkalla. Myöhemmin samana vuonna hän voitti Alankomaiden mestaruuden 10 000 metrillä ja oli Göteborgin EM-kisoissa samalla matkalla viides. 17. syyskuuta samana vuonna hän teki uuden maailmanennätyksen 10 mailin maantiejuoksussa ajalla 50.50. Kauden lopussa hän voitti Debrecenin maantiejuoksun MM-kisoissa kultaa 20 kilometrin maantiejuoksussa ajalla 1.03.21, mikä oli uusi maailmanennätys. Seuraavana vuonna Kiplagat voitti Mombasan maastojuoksun MM-kisoissa kultaa ja voitti Udinen maantiejuoksun MM-kisoissa kultaa ajalla 1.06.25, mikä oli uusi puolimaratonin maailmanennätys. Myös 20 kilometrin väliaika 1.02.57 alitti edellisen maailmanennätyksen. Pekingin olympialaisissa 2008 Kiplagat sijoittui 10 000 metrin juoksussa kahdeksanneksi. Lokakuussa 2008 hän voitti Rio de Janeirossa puolimaratonin maailmanmestaruuden.
Felons and Revolutionaries

Felons and Revolutionaries oli Dopen ensimmäinen albumi. Se julkaistiin 21. syyskuuta vuonna 1999. Levy-yhtiönä toimi Epic Records. Se uudelleenjulkaistiin 18. heinäkuuta 2000 "You Spin Me Round (Like A Record)" kappaleen kanssa (yhtyeen kappale "Amerikan Psyko" soundtrackilta).
Kappaleet.
Kaikki kappaleet Edsel Dope, paitsi "Fuck tha Police" (Dr. Dre, MC Ren, ja Ice Cube), "You Spin Me 'Round (Like a Record)" Dead or Alive ja "Sick" Simon ja Edsel Dope.
Thomas Fogdö

Thomas Fogdö (s. 14. maaliskuuta 1970 Jällivaara) on ruotsalainen entinen alppihiihtäjä, joka oli erikoistunut pujotteluun.
Fogdö sijoittui kaksi kertaa peräkkäin olympialaisten pujottelussa viidenneksi, Albertvillessä 1992 sekä Lillehammerissa 1994. Hän sijoittui pujottelussa viidenneksi myös Saalbachin maailmanmestaruuskilpailuissa 1991 ja kaksi vuotta myöhemmin Japanin Moriokassa kuudenneksi.
Fogdö voitti pujottelun maailmancupin kaudella 1992–1993, samalla kaudella hän oli maailmancupin kokonaiskilpailussa 9:s. Hän voitti urallaan yhteensä viisi osakilpailua ja saavutti 16 palkintokorokepaikkaa.
Fogdö halvaantui vyötäröstä alaspäin kaaduttuaan rajusti harjoituslaskussa Ruotsin Åressa keväällä 1995.
Lykurgos (Traakia)

Lykurgos () oli kreikkalaisessa mytologiassa edonialaisten kuningas Traakiassa ja Dryaan poika. Hän kielsi Dionysos-kultin, ja kuultuaan Dionysoksen olevan valtakunnassaan hän vangitutti tämän seuraajat, mainadit. Dionysos pakeni ja sai turvapaikan Thetiin luona.
Dionysos rankaisi Lykurgosta mielipuolisuudella. Apollodoros kertoo, että Lykurgos tappoi poikansa silpoen tältä raajat irti kirveellä, koska luuli tätä viiniköynnökseksi, Dionysokselle pyhitetyksi kasviksi. Lisäksi Dionysos lähetti maahan kuivuuden niin pitkäksi aikaa kuin Lykurgos jätettiin rankaisematta teostaan. Tämä johti siihen, että alamaiset surmasivat kuninkaansa revityttämällä tämän raajat irti villihevosilla päästäkseen eroon kuivuudesta.
Hyginuksen versiossa Lykurgos tappoi hulluudessaan sekä poikansa että vaimonsa ja leikkasi jalkansa irti, koska luuli sitä viiniköynnökseksi. Lopuksi Dionysos syötti tämän panttereilleen.
Sofokles puolestaan antaa ymmärtää, että Lykurgos ainoastaan suljettiin vangiksi luolaan Dionysoksen käskystä, kunnes hänen raivonsa laantui.
Luis Guzmán

Luis Guzmán (s. 28. elokuuta 1956 Cayey, Puerto Rico) on puertoricolainen näyttelijä. Hän syntyi Cayeyssä, mutta kasvoi New Yorkissa ja valmistui City College of New Yorkista.
Guzmán aloitti uransa sosiaalityöntekijänä, mutta siirtyi vähitellen entistä enemmän esiintymiseen. Hän asuu vaimonsa Angelitan ja lastensa kanssa Vermontissa.
Gusmán on myös ääninäytellyt Ricardo Diaz -nimistä hahmoa videopeleissä ' (2002) ja ' (2006).
Elektronidiffraktio

Elektronidiffraktio on valon diffraktiota muistuttava ilmiö, jossa elektronin kulkusuunta muuttuu, kun sen kulkuun on vaikuttanut jokin kappale, esimerkiksi rako tai kide. Elektronit hajaantuvat osuessaan materiaalin hilassa oleviin atomeihin, ja muodostavat sen jälkeen kalvolle osuessaan symmetrisiä interferenssikuvioita.
Elektronidiffraktiota käytetään, kun tutkitaan kiinteän aineen kidejärjestelmää. Diffraktiokokeissa elektronit kiihdytetään tietyllä jännitteellä, että saataisiin niille haluttu aallonpituus ennen kuin ne läpäisevät tutkittavan aineen. 
Historia.
Hypoteesin hiukkasten aaltoluonteesta teki ensimmäistä kertaa Louis de Broglie väitöskirjassaan vuonna 1924. Hänen mukaansa kaikella aineella on sekä hiukkas- että aaltoluonne, myös elektronilla. Vuonna 1927 Clinton Davisson ja Lester Germer havaitsivat ensimmäisinä elektronidiffraktion tehdessään sirontakokeita nikkelin pinnasta. Tämä vahvisti de Broglien teorian hiukkasten aaltoluonteesta. 
Teoria.
Elektronin aallonpituus.
Elektronin aallonpituus riippuu sen liikemäärästä. Aallonpituus lasketaan de Broglien yhtälöllä 
formula_1,
missä formula_2 on Planckin vakio ja formula_3 hiukkasen liikemäärä. Koska elektronin nopeus on relativistinen, lähellä valonnopeutta, on käytettävä kokonaisenergian laskemiseen yhtälöä 
formula_4
missä formula_5 on valonnopeus ja formula_6 on m-massaisen hiukkasen lepoenergia. Kun huomioidaan jännitteen formula_7 aiheuttama elektronin liike-energia formula_8 ja lepoenergia formula_9, voidaan kokonaisenergia voidaan ilmaista muodossa
formula_10,
joka neliöidään
formula_11.
Yhdistämällä kokonaisenergian neliöiden yhtälöt saadaan
formula_12
josta lasketaan liikemäärä
formula_13.
Yhdistämällä liikemäärä de Broglien yhtälöön saadaan elektronin aallonpituudeksi
formula_14
Elektronin siroaminen.
Elektronin siroamista hilassa kuvataan Braggin lailla
formula_15,
missä formula_16 on hilavakio, eli hilatasojen välimatka, formula_17 elektronin tulokulma ja formula_18 on aallonpituuden monikerta.
Sid Hudson

Sidney Charles ”Sid” Hudson () oli yhdysvaltalainen baseballpelaaja (aloittava syöttäjä). 
Hudson syntyi Tennesseessä ja pelasi toisen maailmansodan alussa sekä sen jälkeen Washington Senatorsissa ja Boston Red Soxissa. Hän oli All-Star-pelaajana vuosina 1941 ja 1942.
Päätettyään vuonna 1954 ammattilaisuransa pelaajana, Hudson jatkoi työskentelyään baseballin parissa kykyjenetsijänä ja valmentajana.
Danny Litwhiler

Daniel Webster ”Danny” Litwhiler (31. elokuuta 1916 Ringtown, Pennsylvania – 23. syyskuuta 2011 Clearwater, Florida) oli yhdysvaltalainen baseballpelaaja. Hän vaikutti Major League -tasolla vuosina 1940–1951. 
Litwhilerin ammattilaisjoukkueina olivat Philadelphia Phillies (1940–1943), St. Louis Cardinals (1943–1946), Boston Braves (1946–1948) ja Cincinnati Reds (1948–1951). Hän pelasi MLB:n tähdistöottelussa vuonna 1942. 
Litwhiler valmistui ennen baseballuraansa yliopistosta. Vuosina 1964–1982 hän oli Michigan State Universityssa valmennustöissä.
Petăr Popangelov

Petăr Popangelov (s. 31. tammikuuta 1959 Samokov, Bulgaria) on bulgarialainen uransa lopettanut alppihiihtäjä.
Popangelov sijoittui kuudenneksi pujottelussa Lake Placidin olympialaisissa 1980, ja uusi sijoituksensa neljä vuotta myöhemmin Sarajevon olympialaisissa. 1978 Garmisch-Partenkirchenissä järjestetyissä maailmanmestaruuskilpailuissa, hän oli suurpujottelussa 12:s.
Popangelov pystyi urallaan yhteen maailmancupin osakilpailuvoittoon, Lenggriesin pujottelussa 1980. Lisäksi hän oli yhteensä 11 kertaa palkintokorokkeella.
Misteekkikielet

Misteekkikielet ovat otomangelaisen kielikunnan haara. Näitä kieliä puhuu Meksikossa noin puoli miljoonaa misteekkiä. Misteekkikielet jakautuvat kolmeen alahaaraan: "mixteco", "cuicateco" ja "triqui".
LGH

LGH-uistin on Leo Gunnar Hacklinin alkuaan kehittämä lähinnä lohen ja taimenen kalastukseen tarkoitettu uistin.
Alkuperäisten uistimien malleina olivat:
Sittemmin malleina on ollut myös "Ahti", "Akka-Peukaloinen", "Gunnar" ja "Hai". Yleisimmät LGH-vaaput ovat Muikku sekä Peukaloinen ja Ukko-peukaloinen. Leo Gunnarin jäätyä eläkkeelle liiketoimintaa jatkoi Tapani Ahonen. Sittemmin liiketoiminta on siirtynyt Jarmo Rapalan haltuun, joka jatkaa LGH-uistinten tekemistä. Jarmo on Lauri Rapalan pojanpoika ja Esko Rapalan poika.
Vanhat Leon tekemät vaaput ovat keräilykappaleita, hyväkuntoisia vanhoja vaappuja ei juuri näy myynnissä, joten hinnan määrittäminen näille on varsin vaikeaa. Uusia uistimia myy Jarmo Rapala vielä LGH tuotemerkillä.. 
Vanhoissa Leon tekemissä uistimissa on käytetty ainakin kolmea erilaista foliopintaa. Niin sanottu kohokuvio, painannekuvio ja tähtikuvio. Ensimmäisissä vaapuissa on ollut myös muunlaisia foliopinnotteita.
Dom DiMaggio

Dominic Paul ”Dom” DiMaggio (12. helmikuuta 1917 – 8. toukokuuta 2009) oli yhdysvaltalainen baseballpelaaja. Hän pelasi koko Major League -uransa vuosina 1940–1953 Boston Red Soxissa.
DiMaggio oli All-Star-pelaaja vuosina 1941–1942, 1946 ja 1949–1952. 
DiMaggio syntyi San Franciscossa, Kaliforniassa, sisilialaisten maahanmuuttajien yhdeksästä lapsesta nuorimpana. Myös hänen veljensä Joe ja Vince DiMaggio ylsivät Major League -pelaajiksi.
April Winchell

April Terri Winchell (s. 4. tammikuuta 1960 New York, New York) on yhdysvaltalainen ääninäyttelijä ja radiojuontaja. Hänen isänsä Paul Winchell oli tunnettu vatsastapuhuja.
Ura.
April Winchell aloitti ääninäyttelemisen jo 1970-luvulla animaatioissa, mutta palasi takaisin animaatioiden pariin 1980-luvulla näyteltyään sillä välin teatterissa. Myöhemmin Winchell siirtyi myös radion pariin ja toimi muun muassa losangelesilaisen KFI-kanavalla keskusteluohjelman emäntänä vuoteen 2002. Hän tekee edelleen satunnaisia esiintymisiä radiossa ääninäyttelemisen ohella.
Winchellin ensimmäinen merkittävä rooli oli vuonna 1992 animaatiosarjassa "Hopon poppoo", jossa hän ääninäytteli Pekan vaimoa Petraa. Ennen seuraavaa merkittävää rooliaan animaatiosarjassa "101 dalmatialaista" Winchell teki useita vierasrooleja muun muassa "Marsupilamissa", "Timon ja Pumbassa", "Jimi Matalassa" ja "Johnny Bravossa".
Winchell on muiden ääninäyttelijöiden tavoin kertonut epämieltymyksensä julkkisnäyttelijöihin, jotka eivät pelkästään vie animaatioelokuvien päärooleja vaan myös pienempiä rooleja. Hänen mukaansa 1990-luvulla ääninäyttelijä teki 3–4 roolia elokuvaan ja sai palkaksi muutama sata dollaria, kun 2000-luvulta lähtien muun muassa Renée Zellwegerille maksetaan 3 miljoonaa dollaria jopa vain kymmenen minuutin ääniroolista.
Pikkunoidanlukko

Pikkunoidanlukko ("Botrychium simplex") on Euroopassa ja Pohjois-Amerikassa tavattava pienikokoinen saniaislaji. Se on sekä Euroopassa ja Suomessa erittäin uhanalainen, Euroopan unionin erityisesti suojelema laji. Pikkunoidanlukko on rauhoitettu koko Suomessa, myös Ahvenanmaalla.
Ulkonäkö ja koko.
Pikkunoidanlukko on vaatimattoman ulkomuotonsa takia varsin vaikeasti havaittava kääpiösanikkainen. Se kasvaa vain 3–15 cm korkeaksi. Kasvin lehti on tavallisesti tyvestään jakautunut lehteen ja itiöpesäkkeistöön. Lehden kellanvihreä lapa on lyhytruotinen, lehden liuskat ja lehdykät tavallisesti pyöreäkärkisiä. Lehdykkäpareja on enintään kolme. Itiöpesäkkeistö on lähes haaraton tai harvahaarainen. Itiöpesäkkeet ovat lyhytperäisiä ja muodostavat usein rypälemäisiä ryhmiä. Kypsinä itiöpesäkkeet ovat väriltään ruosteenruskeita. Pikkunoidanlukon itiöt kypsyvät Suomessa kesä-heinäkuussa. Itiöt voivat säilyttää itävyytensä maaperässä vuosikymmeniä. Alkeisvarsikko on maansisäinen ja mukulamainen. Laji on muiden noidanlukkojen tapaan riippuvainen sienijuuresta.
Pikkunoidanlukko on ulkoasultaan hyvin muunteleva, ja laji käsittääkin ilmeisesti useita eri rotuja. Se saattaa joskus muistuttaa läheisesti hentokasvuista ketonoidanlukkoa ("B. lunaria") tai saunionoidanlukkoa ("B. matricariifolium"). Määrittelyä vaikeuttaa myös lajien samankaltaiset kasvupaikat.
Levinneisyys.
Pikkunoidanlukon levinneisyysalue on hyvin epäyhtenäinen. Yleisimmillään laji on Pohjois-Amerikan itärannikolla. Sitä tavataan myös Pohjois-Amerikan länsirannikolla, Japanissa, Grönlannissa, Islannissa ja Euroopassa lähinnä mantereen keski- ja pohjoisosista. Pohjoismaissa ja Baltiassa pikkunoidanlukkoa tavataan harvinaisena.
Suomessa pikkunoidanlukkoa on tavattu paristakymmenestä paikasta eri puolilta maata Ahvenanmaalta Kainuun ja Simon korkeudelle saakka. Nykyään lajista tunnetaan kahdeksan esiintymää Ahvenanmaalta ja Varsinais-Suomen saaristosta, joista on tavattu parhaimmillaan alle 200 yksilöä. Yksilömäärä vaihtelee voimakkaasti vuodesta toiseen, ja kasvi voi pysyä huonoina vuosina kokonaan maan alla tekemättä lehtiä.
Elinympäristö.
Pikkunoidanlukko kasvaa kosteilla, hiekkaisilla ja laidunnetuilla niityillä. Laji suosii erityisesti merenrantojen tulvaniittyjä. Sitä saattaa tavata myös kosteilta kallionpengermiltä ja kalliopainanteista. Useilla kasvupaikoillaan laji on tavattu vain kerran. Pikkunoidanlukko suosii kalkkipitoista maata. Laji on kaikkialla Euroopassa huomattavasti taantunut. Suurin syy tähän on kasvupaikkojen umpeenkasvu laidunnuksen loputtua.
Pohjannoidanlukko

Pohjannoidanlukko ("Botrychium boreale") on harvinainen, Euroopan ja Pohjois-Amerikan pohjoisosissa tavattava saniaislaji.
Ulkonäkö ja koko.
Pohjannoidanlukko kasvaa 10–30 cm korkeaksi. Lehti on varren puolivälin yläpuolelta jakautunut. Tummahkonvihreä lehden lapa on ruoditon tai hyvin lyhytruotinen, puikean kolmiomainen ja 1,5–2,5 kertaa leveytensä pituinen. Lehdessä on 3–5 paria lehdyköitä, jotka ovat kolmiomaisen tai vinoneliömäisen puikeita, keskisuonellisia ja lavan kärkeä kohti pieneneviä. Alimmat lehdykät ovat lähes pituutensa levyisiä, epäsäännöllisen liuskaisia ja tylppäkärkisiä. Pohjanneidonlukko kukkii kesä-heinäkuussa. Itiöpesäkkeistö on tavallisesti pitkäperäinen ja haarova. Itiöpesäkkeet ovat lyhytperäisiä, usein rypälemäisinä ryhminä ja kypsinä väriltään ruosteenruskeita.
Levinneisyys.
Pohjannoidanlukkoa tavataan Euroopassa Pohjois-Norjassa ja -Ruotsissa, Suomessa, Virossa, Luoteis-Venäjällä sekä Islannissa ja Grönlannissa. Lajia tavataan myös Kiinassa, Itä-Siperiassa, Alaskassa sekä Kanadan ja Yhdysvaltain länsiosissa.
Suomessa pohjannoidanlukkoa kasvaa Uudenmaan rannikolta Ahvenanmaalle ja edelleen Pohjanlahden rannikkoa pohjoiseen. Raahen korkeudella laji levittäytyy myös sisämaahan, ja sitä tavataankin satunnaisesti koko Pohjois-Suomessa. Kaikkialla Suomessa laji on kuitenkin harvinainen. Vuodesta 2019 lähtien pohjannoidanlukko on luokiteltu Suomessa silmälläpidettäväksi. Sitä ennen se oli luokiteltu vaarantuneeksi.
Elinympäristö.
Suomessa pohjannoidanlukko viihtyy maan eteläosissa katajikkokedoilla ja pohjoisessa joenvarsiniityillä ja kyläkedoilla. Laji on kalkinsuosija. Muiden noidanlukkojen tapaan myös pohjannoidanlukko on harvinaistunut perinteisen laidunnuksen loppumista seurannutta kasvupaikkojen umpeenkasvua.
Riikka Kaihovaara

Riikka Kaihovaara (s. 1980 Vantaa) on suomalainen dokumentaristi ja kirjailija.
Kaihovaara on kirjoittanut tietokirjan "Riippumaton puutarha – Teollisen ruoantuotannon romahdus ja permakulttuurin perusteet" (Visio 2012) sekä esseekokoelmat "Villi ihminen ja muita luontokappaleita ("Atena Kustannus 2019")" ja "Vieras eläin ja muita uusia luontokappaleita" (Atena Kustannus 2022). "Villi ihminen" oli ehdolla Helsingin Sanomien esikoiskirjapalkinnon saajaksi. "Vieras eläin" voitti marraskuussa 2022 Toisinkoinen-kirjapalkinnon.
Syksystä 2015 alkaen Kaihovaara on työskennellyt Yleisradion dokumenttitoimituksessa. Hän on ohjannut ja käsikirjoittanut muun muassa dokumenttisarjat "Huume-Suomen historia", "Seksi-Suomen historia", "Hyvissä aikeissa" ja "Kaikki irti eläimistä". Historiasarjojen lisäksi Kaihovaara on ohjannut ja käsikirjoittanut dokumenttisarjan "Omavaraiset" sekä neljä dokumenttielokuvaa: "Jotain siltä väliltä", "Kallonmetsästäjät", "Tieteen sokaisemat" ja "Kuningattaren kuolema". Kaihovaaran esikoiselokuva "Jotain siltä väliltä" oli Vinokino-festivaalien avajaiselokuvana syksyllä 2013 ja "Kuningattaren kuolema" sai ensi-iltansa elokuussa 2022 Savonlinnan luontoelokuvafestivaalien avajaiselokuvana. Kaihovaara on ohjannut ja käsikirjoittanut kaksi jaksoa myös Ylen tuottamaan ja Nordvisionin rahoittamaan dokumenttisarjaan Pohjoismaiset kulttuuriskandaalit. Hän on saanut dokumenteistaan kaksi Koura-kunniamainintaa. Keväällä 2025 julkistettiin yhteispohjoismainen dokumenttisarja "Luonto palaa", jonka Kaihovaara on ohjannut ja käsikirjoittanut yhdessä Simo Sipolan kanssa. Myös "Luonto palaa" on saanut Nordvision-säätiön tukea, ja se tullaan esittämään Suomen lisäksi Tanskan, Norjan ja Islannin televisiossa. Vuosina 2007–2016 Kaihovaara työskenteli toimittajana Yleisradion tutkivan journalismin MOT-ohjelmassa.
Vauva (lehti)

Vauva oli vauvoihin, raskauteen ja perhe-elämään erikoistunut suomalainen aikakauslehti, jonka keskustelupalsta on edelleen toiminnassa. Lehteä kustansi Sanoma Media Finland, ja sitä julkaistiin vuosina 1992–2020. Lehden ainoa kilpailija Suomen mediakentällä oli "Kaksplus".
"Vauva"-lehden verkkosivusto on Suomen aikakauslehtien suosituin verkkosivusto, ja se tunnetaan myös vanhemmuuspiirien ulkopuolella. Naistenlehtien verkkosivustoista opinnäytetyönsä tehnyt Outi Sonkamutka arvioi tämän johtuvan sekä lehden selvästä kohderyhmästä mutta myös lehden aktiivisesta keskustelupalstasta. Keskustelupalsta on Suomen toiseksi tavoittavin kotimainen internetalusta Suomi24:n jälkeen.
Vuonna 2016 Kaustisen kansanmusiikkijuhlilla esiintyi Kalevauva.fi-yhtye, jonka kappaleiden sanoitukset ovat vauva.fi:n keskusteluja lauluiksi sovitettuna.
"Vauva"-lehti lakkautettiin vuonna 2020, mutta sen keskustelupalstan ylläpitämistä jatketaan.
Gradient

Gradient on suomalainen kaiutinvalmistaja. 
Perustamisestaan lähtien Gradient on pyrkinyt rakentamaan kaiuttimia, jotka toimisivat mahdollisimman hyvin tavallisessa olohuoneessa. 
Yrityksen ovat perustaneet opistoinsinööri Jorma Salmi ja Jouko Alanko vuonna 1984.
Gradientin toimitusjohtaja on Atte Salmi, yrityksen perustajan Jorma Salmen poika.
Yritys aloitti toimintansa Järvenpäässä, mutta muuti Porvooseen vuonna 2010.
Gradient-kaiuttimet valmistetaan käsityönä Suomessa.
Valmistaja on tullut tunnetuksi maailmalla yksilöllisistä ratkaisuistaan. Gradient oli eräs harvoista 1990-luvun lamasta selvinneistä suomalaisista kaiutinvalmistajista.
Gradientin komponenttitoimittajana toimi vuosien ajan Graditech. Gradient-kaiuttimet on suunniteltu toimimaan myös vaikeissa akustisissa tiloissa. Kardioidi- ja dipolirakennetta hyödyntävät Gradient-kaiuttimet tunnetaan suorasta vasteestaan ja neutraalista äänestään.
Alku.
1980-luvun alkupuolella Jorma Salmi mittasi ja koekuunteli huippuluokan kaiuttimia Otaniemessä sijaitsevassa kaiuttomassa huoneessa. Hän huomasi, että laboratorio-olosuhteissa kaikki laitteet kuulostivat samanlaisilta. Mutta tavallisessa olohuoneessa jotkut kaiuttimet värittivät ääntä selvästi. Tämä johtui huoneen vaikutuksesta. Huone heijasti pinnoillaan ääniaaltoja ja synnytti ääneen vaihe-eroja, korostumia ja vaimentumia. Salmi alkoi suunnitella kaiutinta, johon tila vaikuttaisi mahdollisimman vähän. 
Ensimmäinen kaiutin.
Gradientin ensimmäinen kaiutin valmistui vuonna 1984. Se oli mallinimeltään 1.0. Tämän sarjan kaiuttimia esiteltiin teollisen muotoilun malliesimerkkeinä, mutta niiden muoto oli suoraa seurausta niiden toiminnallisuudesta. Siinä missä tavallisen kaiuttimen kuulija sai korviinsa ääntä, joka oli peräisin kaiuttimesta, ja sen lisäksi vielä ääntä, joka oli heijastunut lattian kautta, Gradient 1.0:n bassokaiutin tuotti ääntä suoraan lattiaa kohden, jolloin kaikki kuulijan luo saapunut bassoääni oli lattiasta heijastunutta. Gradient 1.0:n keskiäänet tuottava elementti taas sijaitsi bassoelementin päällä 30 asteen kulmassa lattiaan nähden, jotta ääni ei heijastuisi lattiasta ollenkaan. Koteloinnin puuttuminen auttoi edelleen minimoimaan äänen säteilyä muualle kuin kuuntelupaikalle. Keskiäänielementin yläpuolella oli vielä pystyssä neljä diskanttikaiutinta. 
Kaiutin menestyi "Hifi"-lehden testissä, jonka jälkeen Gradient sai ison tilauksen Sibelius-Akatemialta.
Mallit.
Nykyinen mallisto käsittää seuraavat mallit:
Kaksoiskäynnistys

Kaksoiskäynnistys () tarkoittaa sitä, että yhteen tietokoneeseen asennetaan useampia käyttöjärjestelmiä, joista käyttäjä voi koneen käynnistyksen yhteydessä valita, mikä asennetuista käyttöjärjestelmistä käynnistetään. Kaksoiskäynnistystä käytetään usein esimerkiksi asennettaessa sekä Microsoft Windows että jokin Linux-käyttöjärjestelmä samalle tietokoneelle.
Käyttöjärjestelmät asennetaan omille kiintolevyosioilleen. Samalla osiolla käyttämisen estää esimerkiksi Windows-käyttöjärjestelmien tapa kirjoittaa käynnistystietonsa kiintolevyosion alkuun. Eri käyttöjärjestelmät käyttävät varsin usein myös eri tiedostojärjestelmiä eivätkä kykene useinkaan suoraan lukemaan toistensa tiedostoja.
Tietokoneeseen voidaan asentaa useampia kuin kaksi käyttöjärjestelmää (multi boot), tai myös saman käyttöjärjestelmäperheen eri versiota (esim. Microsoft Windows XP, Windows Vista ja Windows 7). Jokainen käyttöjärjestelmä tarvitsee omat osionsa kiintolevyiltä (erityisesti tärkeät käyttöjärjestelmätiedostot sisältävä osio, mikäli käyttöjärjestelmä käyttää useampia osioita), ja samojen toissijaistenkaan osioiden jakaminen eri käyttöjärjestelmien välillä ei ole yleensä suositeltavaa ja voi aiheuttaa ongelmia. 
"Hypervisor"-virtualisoinnin yleistyminen on vähentänyt tarvetta kaksoiskäynnistykselle, koska vieraskäyttöjärjestelmää voi tällöin suorittaa isäntäkäyttöjärjestelmän ollessa käynnissä. Tämän etuna on ettei tietokonetta tarvitse käynnistää uudelleen mikäli on tarve käyttää toista käyttöjärjestelmää.
Pariisin Kevät

Pariisin Kevät on Arto Tuunelan perustama helsinkiläinen yhtye. Yhtye on julkaissut kahdeksan albumia, ja sen tunnettuja kappaleita ovat muun muassa ”Pikku Huopalahti”, ”Tämän kylän poikii”, ”Kesäyö”, ”Odotus”, ”Haamupuhelu”, ”Pilvissä”, ”Onks se rakkautta” ja ”Fantasiaa”.
Yhtyeen oli tarkoitus olla Tuunelan studioprojekti, joka ei tulisi koskaan keikkailemaan. Suosion myötä Tuunela päätti kasata ympärilleen soittajat, joiden avulla Pariisin Kevät voisi alkaa esiintyä. Pariisin Kevät soitti ensimmäisen, epävirallisen, keikkansa Helsingin Bar Loosessa salanimella Haminan Kiekkoympyrät. Ensimmäinen virallinen esiintyminen tapahtui kesällä 2010 Ilosaarirock-festivaaleilla. Yhtye sai nimensä masteroija Minerva Papin nähtyä unta, että Tuunela johtaa Pariisin Kevät -nimistä yhtyettä.
Yhtyeen muodostivat Tuunelan lisäksi Rubik-yhtyeessä toimineet Artturi Taira ja Jussi Hietala, Ilari Kivelä Arto Tuunelan toisesta yhtyeestä Major Labelista sekä Antti Pouta ja Reko Aho. "Kaikki on satua" -albumilla myös livebändi osallistui levyllä soittamiseen. Marraskuussa 2018 yhtye ilmoitti Jussi Hietalan jättäneen yhtyeen, ja sittemmin myös Reko Aho on jättäytynyt pois. Tuunela on kertonut, ettei yhtyeeseen oteta uusia jäseniä.
Uusien kappaleiden tekemisestä vastaavat pääasiassa Tuunela ja Taira kahdestaan. Yhtyeen sävellykset ovat muuttuneet ajan kanssa rockista elektronisemmaksi, ja Tuunela on kuvaillut, että yhtyeen identiteetti koostuu ”tosi erilaisista jutuista”.
Pyhä Scholastica

Pyhä Scholastica (480 Umbria – 543 Montecassinon lähellä) oli varhaiskeskiaikainen roomalainen pyhimys ja pyhän Benedictus Nursialaisen kaksoissisar. Häntä kunnioitetaan katolisessa kirkossa, vanhakatolisessa kirkossa, ortodoksisessa kirkossa ja anglikaanisessa kirkossa. Pyhä Scholastica omisti elämänsä Jumalalle ja nunnaksi tulemiselle. Hän on kouristelevien lasten, nunnien, myrskyjen vastustamisen ja Le Mansin suojeluspyhimys. Hänen tunnuksiaan ovat krusifiksi, kyyhky ja piispansauva. Yleisessä roomalaiskatolisessa kalenterissa pyhän Scholastican muistopäivä on 10. helmikuuta, joka on vuoden 1960 kalenterissa 3. luokan juhla ja noin 5 kuukautta ennen pyhän Benedictuksen juhlaa 11. heinäkuuta. 
Gregorius Suuri on kertonut kirjoituksissaan pyhän Scholastican viimeisestä tapaamisesta veljensä Benedictuksen kanssa, jonka jälkeen hän kuoli. Kerrotaan, että Scholastican kuollessa vuonna 547 hänen sielunsa nousi taivaaseen kyyhkysen muodossa. Pyhä Benedictus vuorostaan kuoltuaan haudattiin samaan hautaan siskonsa kanssa. Hänen hautansa ja reliikkinsä ovat Italiassa Montecassinossa, jossa pyhä Benedictus toimi.
Pyhää Scholasticaa kunnioitetaan roomalaiskatolisessa messussa seuraavalla latinankielisellä kollehtarukouksella:
"Orémus. Deus, qui ánimam beátæ Vírginis tuæ Scholásticæ ad ostendéndam innocéntiæ viam in colúmbæ spécie coelum penetráre fecísti: da nobis eius méritis et précibus ita innocénter vívere; ut ad ætérna mereámur gáudia perveníre."
Hänelle on laadittu myös latinankielinen ja englanninkielinen litania "Litaniae de Sancta Scholastica".
Pimenee

Pimenee on Katariina Hännisen debyyttialbumi vuodelta 2005. Radiosoitossa se tuli tutuksi kappaleista "Kuolematon", "Paha Tuuli" ja "Polvistukaa". Albumin tunnettuutta lisäsi valinta Kuukauden Levyksi radioiden musiikkitoimittajien keskuudessa kesäkuussa 2005. Katariina Hänninen laulaa kaikki albumin kappaleet, lisäksi albumilla esiintyy yhtyeen lisäksi kymmenkunta soittajaa ja taustalaulajaa.
Suomen virallisella albumilistalla "Pimenee" -albumi oli kolme viikkoa, ja paras sijoitus oli 33. Albumilta julkaistiin kolme singleä, "Kuolematon", "Paha tuuli" ja "Pimenee".
Japani ensimmäisessä maailmansodassa

Japani osallistui ensimmäiseen maailmansotaan keskusvaltojen vastaisessa liittoutumassa, mutta ajaakseen omia etujaan Aasiassa eikä puolustaakseen ympärysvaltoja. Yhdistynyt kuningaskunta pyysi 7. elokuuta 1914 Japanilta apua Itä-Kiinan merelle saksalaisia aseistettuja kauppalaivoja vastaan. Pyyntö perustui maiden vuonna 1902 solmimaan sopimukseen. Japani vei brittien pyynnön astetta pidemmälle vaatien itselleen Saksan Kiinasta vuokraamia alueita ja julistaen sodan Saksan keisarikunnalle 23. päivänä elokuuta 1914 sen jälkeen, kun vaatimukseen ei oltu vastattu. Qingdao oli tärkeä Saksan laivastotukikohta Kaukoidässä. Kaksikymmentätuhatta japanilaista sotilasta rantautui Longkouhun ja hyökkäsi sieltä Qingdaoon. Japani hankki haltuunsa alueen rautatiet ja hallitsi pian entisiä saksalaisalueita täysin. Saksa antautui Japanille 7. marraskuuta 1914.
Seuraavana vuonna Japani esitti Kiinalle niin kutsutut 21 vaatimusta, jotka olisivat käytännössä toteutuessaan tehneet Kiinasta Japanin vasallivaltion. Se olisi taannut Japanille Kiinan rannikkojen hallinnan, Port Arthurin vuokralle 99 vuodeksi ja oikeuden asuttaa miljoonia kansalaisiaan Mantšuriaan ja Mongolian sisäosiin. Vaatimuksia lievennettiin kahteen otteeseen, ja lopulta Kiina, tietäen että se ei pärjäisi Japanille täysimittaisessa sodassa, suostui myönnytyksiin. Yhdysvaltalaiset ja britit tukivat Kiinaa lievennysvaatimuksissa, koska tiesivät ja pelkäsivät Japanin havittelevan Tyynenmeren herruutta.
Qingdaon jälkeen Japanin laivasto valtasi saksalaisilta näiden Tyynenmeren tukikohdat Marshallsaarilla ja Carolinesaarilla. Japanilaiset laivat saattoivat ympärysvaltojen miehistönkuljetusaluksia myös Intian valtamerellä. Ne partioivat Kaukoidässä vuoteen 1917 ja auttoivat brittejä tukahduttamaan Singaporen kapinan 1915. Vuonna 1917 neljätoista hävittäjää siirrettiin Maltalle, missä ne suojasivat saattueita sukellusveneiltä.
Dumle

Dumle on Fazerin valmistama makeistuotesarja.
Historia.
Dumle julkaistiin alun perin tikkukaramellina Ruotsissa vuonna 1945, jossa sitä valmistettiin Malmössä Mazettin tehtaalla. Dumle siirtyi Fazerille vuonna 1975 Fazerin ostettua Mazettin. Suomeen tikkukaramelli tuli vuonna 1985 tuotenimellä Tikkis. Vuonna 1987 julkaistiin Dumle-makeispussi, joka sisälsi pehmeitä toffeemakeisia. Ensimmäinen makuvariaatio oli 1980-luvun lopulla markkinoille tullut Dumle Mint. Vuosien mittaan Dumle-makuja ovat olleet lakritsi, banaani, omena, appelsiini-mango, tumma suklaa, mansikka, piparkakku, vanilja, vadelma, lime ja kola. Vuonna 2013 Dumle Mix -pussiin kuuluivat Dumle Original, Dumle Lakritsi ja Dumle Dark.
Helmikuussa 2021 Fazer ilmoitti lopettavansa Dumle-tikkarin valmistuksen, koska vanhentunutta tuotantolinjaa oli vaikea huoltaa ja korjata. Dumle-tikkari kuitenkin teki paluun kauppoihin syyskuussa 2022.
Tuoteperhe.
Tuotemerkistä on tehty myöhemmin lukuisia erilaisia tuotteita, muun muassa snacks-tuotteet, suklaapatukka, jäätelö, suklaa-joulukalenteri ja maitokaakaojauhe. Dumle-jäätelö lanseerattiin vuonna 2005 yhteistyössä Nestlén kanssa. Helmikuussa 2013 Dumle laajeni leivonnaistuotteisiin: donitseihin ja -muffineihin.
Shell Kepler

Shell Kepler (5. lokakuuta 1958 – 1. helmikuuta 2008) oli yhdysvaltalainen näyttelijä. Hän syntyi Ohion Painesvillessa ja esitti vuosina 1979–2002 hoitaja Amy Viningia televisiosarjassa "General Hospital".
Kepler oli kahdesti naimisissa ja kahdesti eronnut. Hän kuoli munuaisvaurioon Oregonin Portlandissa ollessaan vain 49 vuoden ikäinen.
Salmijärvi (Rovaniemi)

Salmijärvi on järvi Rovaniemellä, Pöykkölän kaupunginosassa. Sen ympäristössä on paljon asuinrakennuksia ja etelärannalla sijaitsee Lapin metsämuseo. Järven lounaisosassa on suosittu uimaranta. Salmijärvi laskee vetensä Salmenojaa pitkin Kemijokeen. Salmenojan ylitse on rakennettu kaksi siltaa, kantatielle 78 Salmenojan silta ja jalankululle sekä pyöräilylle Salmenojan raittisilta.
Salmijärven pohjoispuolella on lampi nimeltä Keinuvuopaja. Järviä erottaa toisistaan kapea Kolpeneenharju.
Salmijärvessä moottoriveneily on kielletty muualla kuin venelaiturille johtavalla veneilyväylällä.
Sayed Pervez Kambaksh

Sayed Pervez Kambaksh on afganistanilainen journalismin opiskelija, jonka afganistanilainen uskonnollinen tuomioistuin tuomitsi tammikuussa 2008 kuolemaan jumalanpilkasta. Kambaksh oli ladannut internetistä naisten oikeuksia islamilaisessa maailmassa käsittelevän raportin ja oli tulostanut siitä kopioita muille yliopiston opiskelijoille ja opettajilleen Balkhin yliopistossa keskustelun herättämiseksi aiheesta. 
Tuntematon taho teki valituksen Kambakshin toimista, hänet pidätettiin, ja uskonnollinen tuomioistuin tuomitsi hänet kuolemaan jumalanpilkasta antamatta hänelle mahdollisuutta puolustusasianajajan käyttöön. Afganistanin senaatti vahvisti kuolemantuomion 30. tammikuuta 2008. Kansainvälisen huomion ja painostuksen jälkeen tuomion täytäntöönpano kumottiin ja Kambakshille annettiin oikeus valittaa tuomiosta. Kambaksh valitti päätöksestä ja asia siirtyi Kabulin hovioikeuteen. Lokakuussa 2008 tuomioistuin vahvisti tuomion, mutta muutti tuomion 20 vuoden vankeudeksi. Kambaksh valitti tuomiosta korkeimpaan oikeuteen, mutta korkein oikeus vahvisti hovioikeuden päätöksen.
Elokuun lopussa 2009 presidentti Hamid Karzai myönsi Kambakshille armahduksen.
Vuonna 2015 paljastui, että Kambaksh oli paennut Afganistanista jo ennen armahdusta korkea-arvoisten norjalaisten ja ruotsalaisten diplomaattien avulla. Kambaksh salakuljetettiin pois Afganistanista Ruotsin hallituksen koneessa, jossa oli myös maassa vieraileva Ruotsin ulkoministeri Carl Bildt. Tämä poikkeuksellinen toimenpide oli toteutettu Bildtin mukaan sen jälkeen, kun Karzai oli kieltäytynyt pohjoismaisten diplomaattien tekemistä armahduspyynnöistä.
Longkou

Longkou on satamakaupunki Kiinan Shandongin maakunnan koillisosassa, Yantain prefektuuritason kaupungissa. Longkou sijaitsee Shandongin niemimaan pohjoisrannalla. Kaupungissa asuu 620 000 ihmistä. Sen pinta-ala on 893 neliökilometriä, ja sillä on 68 kilometriä rantaviivaa.
Ensimmäisen maailmansodan aikana japanilaiset nousivat maihin Longkoussa hyökätessään niemimaan poikki etelään Qingdaon saksalaistukikohtaa vastaan.
Avustajakoira

Avustajakoiran tehtävä on avustaa käyttäjäänsä tämän tarvitsemissa asioissa. Koiralle voidaan opettaa monenlaisia tehtäviä, ja jokainen koira koulutetaankin juuri kyseisen käyttäjän tarpeita vastaavaksi. Liikuntavammaisen käyttäjän avustajakoira voi auttaa monenlaisissa arkielämän askareissa aina kaupungilla liikkumisesta jääkaapin oven avaamiseen ja tavaroiden noutamiseen. Kuulovammaisen avustajakoira ilmoittaa merkkiäänistä, kuten puhelimen soimisesta ja ovikellosta.
Avustajakoirien koulutuksen Suomessa aloitti Marja Kalpamaa (ent. Leppäkorpi) Vähänkyrön Merikaarrossa vuonna 1994. Alkusysäyksen koulutukselle antoi Pekka Hätisen invalidien kansainvälisestä symposiumista Yhdysvalloista kirjoittama matkakertomus, joka julkaistiin "IT"-lehdessä vuonna 1992. Matkakertomuksessa mainittiin koirat, jotka avustivat vammaisia ihmisiä Pohjois-Amerikassa. Lehtijutun seurauksena alkoi kaksi vuotta kestänyt lobbaus, jonka tuloksena Raha-automaattiyhdistys myönsi Invalidiliitolle avustuksen koirien koulutuksen aloittamiseksi 1994. Raha-automaattiyhdistys, sittemmin Veikkaus, on pääosin vastannut avustajakoiratoiminnan kustannuksista.
Toistaiseksi Invalidiliitto ostaa terveet ja hyväksytyt sekä käyttöönottokatsastuksen läpäisseet koirat yhteistyökumppaneilta ja luovuttaa koirat avustajakoiraa hakeneista henkilöistä valitsemilleen liikuntarajoitteisille henkilöille. Koiran hankinta siirtyy todennäköisesti vuonna 2023 Invalidiliitolta sairaanhoitopiireille, jotka vastaavat näkövammaisten opaskoirien hankinnasta.
Avustajakoirien koulutus kestää noin kaksi vuotta, ja koira käy läpi terveys-, luonne- ja taitotarkastuksen. Avustajakoiran voi kouluttaa myös itse. Tällöin koiran tulee täyttää avustajakoiralle asetetut vaatimukset ja läpäistä samat tarkastukset kuin valmiiksi koulutettujen avustajakoirienkin. Myös yksityisen avustajakoiran käyttäjän tulee olla Invalidiliiton hyväksymä, jotta koira voidaan hyväksyä viralliseksi avustajakoiraksi. Yksityisen avustajakoiran koulutukseen voi saada apua yksityisiltä koirakouluilta.
Opas- ja avustajakoirien vieminen esimerkiksi ravintoloihin, elintarvikeliikkeisiin, virastoihin ja harrastustiloihin on sallittua.
Gambiitti

Gambiitti on shakkiavaus, jossa toinen puoli uhraa materiaalia (yleensä sotilaan) saavuttaakseen muuta etua, kuten asemallista tai kehitysetua. Aidoksi gambiitiksi kutsutaan gambiittia, jossa uhrannut osapuoli ei saa heti materiaaliaan takaisin. Valegambiitissa nappuloita uhrataan vain näennäisesti. Sanaa gambiitti käytetään vain avauksessa tehdyistä uhrauksista. Vastagambiitissa pelaaja ei hyväksy toisen tarjoamaa gambiittia, vaan vastaa siihen omalla uhrauksellaan.
Tunnetuimmat gambiitit ovat kuningasgambiitti "1.e4 e5 2.f4" ja kuningatargambiitti "1.d4 d5 2.c4". Kuningasgambiitti on aito gambiitti, kuningatargambiitti puolestaan valegambiitti.
Termi tulee italiankielen sanasta "gambetto" joka tarkoittaa vastustajan kaatamista jalkaa käyttäen -- vastaava suomen sana on "kamppaus".
Marty McFly

Marty McFly on kuvitteellinen hahmo "Paluu tulevaisuuteen" -trilogiassa. Martya näyttelee Michael J. Fox.
Martyn vanhemmat ovat George McFly ja Lorraine Baines McFly. Marty on vanhempiensa kolmesta lapsesta nuorin. Marty McFly harrastaa kitaransoittoa ja skeittaamista. Marty seurustelee Jennifer Parker -nimisen tytön kanssa. McFlyn yksi luonteenpiirteistä on se, ettei hän siedä sitä, että häntä kutsutaan pelkuriksi tai vastaavaksi. Trilogian viimeisessä elokuvassa hän kuitenkin pääsee eroon tästä luonteenpiirteestään. 
Elokuvatrilogiassa Marty ja hänen ystävänsä Emmett ”Doc” Brown matkustavat eri vuosiin DeLoreanista muokatulla aikakoneella. Elokuvissa seikkaillaan vuosissa 1985, 1955, 2015 ja 1885. "Paluu tulevaisuuteen" -elokuvassa Marty on 17-vuotias ja päätyy aikaan, jolloin hänen vanhempansa olivat 17-vuotiaita. Michael J. Fox kertoi päässeensä viimeisen elokuvan aikana aikaan, johon hän oikeasti halusikin, villiin länteen.
Lähteet.
James Tolkan

James Stewart Tolkan (s. 20. kesäkuuta 1931) on yhdysvaltalainen näyttelijä. Hänet tunnetaan ehkä parhaiten herra Stricklandin roolista "Paluu tulevaisuuteen" -elokuvissa.
Claire Guyot

Claire Guyot (s. 28. kesäkuuta 1966) on ranskalainen näyttelijä ja laulaja, joka tunnetaan Ranskassa useista dubbauksistaan ja erityisesti dubattuaan Teri Hatcherin ja Sarah Michelle Gellarin rooleja. Hän toimii myös dubbauksissa ääniohjaajana.
Guyot opiskeli näyttelemistä kolme vuotta ja aloitti näyttelemisen teatterissa ollen samalla apulaiseditoijana elokuvissa "La Lectrice" ja "La Reine blanche" vuosina 1988 ja 1991.
Sittemmin Guyot siirtyi dubbauksen pariin ja on vuodesta 1990 dubannut useita televisiosarjoja ja elokuvia ranskaksi. Erityisesti hänet tunnetaan Winona Ryderin dubbaamisesta elokuvissa "Saksikäsi Edward" ja "Dracula". Guyot on dubannut Teri Hatcheria televisiosarjoissa "Teräsmieheni" ja "Täydelliset naiset". Lisäksi Sarah Michelle Gellaria elokuvissa ja televisiosarjoissa, kuten "Buffy, vampyyrintappaja", "Scooby-Doo ja salaperäinen saari", "Scream 2" sekä . Guyot on myös dubannut animaatiosarjoja ja teki ensimmäisen alkuperäisroolinsa "Spies-tytöissä" vuonna 2002.
Guyot aloitti laulajan uransa vuonna 2000 ja julkaisi ensimmäisen albuminsa vuonna 2006.
Hän on naimisissa näyttelijä Serge Faliun kanssa ja heillä on kaksi lasta.
Thomas F. Wilson

Thomas Francis Wilson, Jr. (s. 15. huhtikuuta 1959 Philadelphia, Pennsylvania) on yhdysvaltalainen näyttelijä, joka on näytellyt Biff Tannenin sekä hänen lapsenlapsensa ja isoisoisänsä roolejaa Paluu tulevaisuuteen -elokuvissa.
Wilson on tehnyt sivurooleja televisiosarjoissa, esimerkiksi "Housen" jaksossa ”Whatever It Takes”, sekä muutamia äänirooleja animaatioihin.
Kokonaissulkeuma

Kokonaissulkeuma on integraalia vastaava käsite rengasteoriaksi kutsutussa algebran osa-alueessa.
Olkoon "B" rengas, jolla on alirenkaana "A". Sanotaan, että "A":n kokonaissulkeuma "B":ssä on osajoukko formula_1, joka sisältää kaikki ne "B":n alkiot, jotka ovat kokonaisia "A":ssa. Tämä tarkoittaa sitä, että xn+an-1xn-1 + ... + a0 = 0, jollain a0, a1, ... , an-1 ∈ "A".
Renkaan "A" kokonaissulkeuma renkaassa "B" on myös rengas.
Butch Patrick

Butch Patrick (s. 2. elokuuta 1953 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa televisiosarjassa "Me hirviöt" Eddie Munsterin roolissa ja myös elokuvassa "Munster, painu kotiin" (1966) sekä päähenkilöä Markia televisiosarjassa "Lidsville" (1971–1973). Hän sijoittui 45. sijalle VH1:n sadan parhaan lapsinäyttelijän listalla.
Cuauhtémoc Blanco

Cuauhtémoc Blanco (s. 17. tammikuuta 1973) on meksikolainen poliitikko ja uransa päättänyt jalkapalloilija.
Politiikka.
Nykyisin Cuernavacan kaupunginjohtajana työskentelevä Blanco on puoluetaustaltaan sosiaalidemokraatti.
Urheilu-ura.
Blanco pelasi Meksikon jalkapallomaajoukkueessa maailmanmestaruuskilpailuissa 1998, 2002 ja 2010 sekä kesäolympialaisissa 1996. Kaikkiaan hän pelasi 120 maaottelua ja teki niissä 39 maalia vuosina 1995–2014.
Cimarron Valley Railroad

Cimarron Valley Railroad on yhdysvaltalainen paikallinen rautatieyhtiö, jonka toimialueena on Kansasin osavaltion lounaisosa, Oklahoman osavaltion luoteisosa sekä Coloradon osavaltion kaakkoisosa. Yhtiö aloitti rautatieliikenteen helmikuussa 1996 hankittuaan omistukseensa kaksi entistä vähäliikenteistä Atchison, Topeka and Santa Fe Railroadin omistamaa rataosaa. Pääasialliset kuljetustuotteet ovat maataloustuotteita sekä- tarvikkeita.
Rataverkko.
Yhtiön rataverkko käsittää noin 410 kilometriä rataa, ja se muodostuu seuraavista AT&amp;SF:n entisistä rataosista:
Reel Music

Reel Music on The Beatlesin kokoelma-albumi vuodelta 1982. Siinä on 14 kappaletta.
Kappaleet.
Kaikki kappaleet Lennon/McCartney, jollei toisin ilmoitettu.
 A-puoli 
 B-puoli
Ultima IX

Ultima IX on Origin Systemsin kehittämä ja Electronic Artsin alun perin 1999 Windowsille julkaisema "Ultima"-tietokoneroolipelisarjan videopeli.
Juoni.
Paettuaan Paganista Avatar palaa Britanniaan kohdatakseen viimeisen kerran Guardianin, joka näki hänen pääsevän pakoon lohikäärmettä jonkun teleportattua hänet turvaan. Lord Blackthorn haluaa lähteä hänen peräänsä, mutta Guardian käskee hänen odottaa, koska haluaa Avatarin näkevän, miten pahoin Britannia on tuhottu.